
Ministru kabineta rīkojums Nr. 371
Rīgā 2022. gada 31. maijā (prot. Nr. 29 11. §)
Par valsts nekustamo īpašumu pārdošanu
· 1. Saskaņā ar Publiskas personas mantas atsavināšanas likuma 4. panta pirmo un otro daļu, 5. panta pirmo daļu un Meža likuma 44. panta ceturtās daļas 5. punktu atļaut valsts akciju sabiedrībai "Valsts nekustamie īpašumi" pārdot izsolē valsts nekustamo īpašumu (nekustamā īpašuma kadastra Nr. 1300 008 4011) – zemes vienību (zemes vienības kadastra apzīmējums 1300 008 4011) 3821 m2 platībā, tai skaitā zemes vienībā ietilpstošo valsts meža zemi 0,35 ha platībā, un būvi – saimniecības ēkas pamatus (būves kadastra apzīmējums 1300 008 4011 001) – Brīvības prospektā 40, Jūrmalā, kas ierakstīts zemesgrāmatā uz valsts vārda Finanšu ministrijas personā.
· 2. Saskaņā ar Publiskas personas mantas atsavināšanas likuma 4. panta pirmo daļu, ceturtās daļas 2. punktu, 7. punktu un 5. panta pirmo daļu, kā arī  ievērojot Publiskas personas mantas atsavināšanas likuma 14. panta nosacījumus, atļaut valsts akciju sabiedrībai "Valsts nekustamie īpašumi" pārdot kopā izsolē šādus valsts nekustamos īpašumus, kas ierakstīti zemesgrāmatā uz valsts vārda Finanšu ministrijas personā:
· 2.1. nekustamo īpašumu (nekustamā īpašuma kadastra Nr. 0100 530 0047) – būvi (būves kadastra apzīmējums 0100 030 2008 008) – Ernesta Birznieka-Upīša ielā 21, Rīgā;
· 2.2. 1/100 domājamo daļu no nekustamā īpašuma (nekustamā īpašuma kadastra Nr. 0100 030 2008) – zemes vienības (zemes vienības kadastra apzīmējums 0100 030 2008) 0,4016 ha platībā – Ernesta Birznieka-Upīša ielā 21A, Rīgā.
· 3. Pircēji par nekustamajiem īpašumiem (domājamām daļām) maksā euro.
· 4. Finanšu ministrijai nodot pircējiem šā rīkojuma 1. un 2. punktā minētos nekustamos īpašumus (domājamās daļas) 30 dienu laikā no pirkuma līgumu noslēgšanas dienas, sastādot attiecīgus pieņemšanas un nodošanas aktus.

